న్యూఢిల్లీ: అరవింద్ కేజ్రీవాల్ సారథ్యంలోని ఆమ్ ఆద్మీ పార్టీకి ఆ పార్టీ ఎమ్మెల్యే వేద్ ప్రకాష్ సతీష్ సోమవారంనాడు షాక్ ఇచ్చారు. ఎమ్మెల్యే పదవికి రాజీనామా చేసినట్టు ప్రకటించిన వేద్ ప్రకాష్ ఆ వెంటనే బీజేపీలో చేరిపోయారు. 2015 అసెంబ్లీ ఎన్నికల్లో ఇచ్చిన వాగ్దానాలను నెరవేర్చడంలో ఆప్ విఫలమైనందునే తాను రాజీనామా చేయాల్సి వచ్చిందన భావన నియోజకవర్గానికి ప్రాతినిధ్యం వహిస్తున్న వేద్ ప్రకాష్ తెలిపారు. 'అసెంబ్లీ స్పీకర్కు నా రాజీనామాను సమర్పిస్తున్నాను' అని ఆయన ప్రకటించారు. అనంతరం ఆయన బీజేపీ ఢిల్లీ విభాగం కార్యాలయంలో ఆ పార్టీ రాష్ట్ర అధ్యక్షుడు మనోజ్ తివారీ సమక్షంలో బీజేపీ తీర్ధం తీసుకున్నారు. ఆప్లో ఇమడలేకపోయాయని, ఆ పార్టీలో ఉన్న సుమారు 35 మంది ఎమ్మెల్యేలు పార్టీ నాయకత్వంపై సంతృప్తిగా లేరని వేద్ ప్రకాష్ మీడియాకు తెలిపారు. అసెంబ్లీ ఎన్నికల్లో ఇచ్చిన హామీలను ఆప్ నెరవేర్చలేకపోయిందని తప్పుపట్టారు. భావన నియోజకవర్గంలో గత రెండేళ్లలో ఆప్ ప్రభుత్వం ఒక్క పని కూడా చేయలేకపోయిందన్నారు. ప్రజా సమస్యల పరిష్కారంలో విఫలమైన ఆప్ ప్రజలకు దూరమవుతోందన్నారు. ఇప్పటికే దేవేందర్ షెహ్రావత్, పంజక్ పుష్కర్, మాజీ మంత్రి సందీప్ కుమార్ వంటి పలువురు రెబల్ ఎమ్మెల్యేల జాబితాలో ఉన్నట్టు కూడా ఆయన పేర్కొన్నారు. కాగా, వచ్చే నెలలో ఢిల్లీ మున్సిపల్ ఎన్నికలు జరుగున్న నేపథ్యంలో ఆప్ ఎమ్మెల్యే వేద్ప్రకాష్ రాజీనామా చేయడం బీజేపీ ప్రచార అస్త్రంగా ఉపయోగపడనుందని పలువురు విశ్లేషిస్తున్నారు.
newdhilly: aravind kejrival saarathyamlooni aam aadmi paarteeki aa party emmelye vedh prakash satish somavaramnadu shak icharu. emmelye padaviki rajinama chesinattu prakatinchina vedh prakash aa ventane beejeepeelo cheripoyaru. 2015 assembley ennikallo ichina vaagdaanaalanu neraverchadamlo ap viphalamainandune taanu rajinama cheyalsi vachindana bhavana niyojakavargaaniki praatinidhyam vahistunna vedh prakash telipaaru. 'assembley speekarku naa rajinamanu samarpistunnaanu' ani aayana prakatinchaaru. anantaram aayana bgfa dhilli vibhagam kaaryaalayamlo aa party rashtra adhyakshudu manoz tivaari samakshamlo bgfa teerdham teesukunnaru. aaplo imadalekapoyayani, aa paartiiloo unna sumaru 35 mandi emmelyelu party naayakatvampai santruptigaa lerani vedh prakash mediaku telipaaru. assembley ennikallo ichina haameelanu ap neraverchalekapoyindani tappupattaaru. bhavana niyojakavargamlo gatha rendellalo ap prabhutvam okka pani kuudaa cheyalekapoyindannaru. praja samasyala parishkaaramlo viphalamaina ap prajalaku dooramavutondannaaru. ippatike devender shehravat, panjak pushkar, maji mantri sandip kumar vanti paluvuru rebal emmelyela jaabitaalo unnattu kuudaa aayana perkonnaru. kaga, vache nelalo dhilli munsipal ennikalu jarugunna nepathyamlo ap emmelye vedprakash rajinama cheyadam bgfa prachaara astramgaa upayogapadanundani paluvuru vislaeshistunnaaru.